open-index/open-wikipedia-markdown huggingface dataset:
Βασίλης Ξανθόπουλος (ποδοσφαιριστής)

Ο **Βασίλης Ξανθόπουλος** (Πειραιάς, 3 Απριλίου 1930 - 22 Ιουλίου 1998) ήταν Έλληνας διεθνής ποδοσφαιριστής.

## Ποδοσφαιρική σταδιοδρομία
### Σε συλλογικό επίπεδο
Γεννήθηκε και μεγάλωσε στη συνοικία της Παλαιάς Κοκκινιάς του Πειραιά και ξεκίνησε επίσημα το ποδόσφαιρο από τον Α.Γ.Ο. Παλαιάς Κοκκινιάς. Το καλοκαίρι του 1951 μετακινήθηκε στον Ολυμπιακό Πειραιώς, παρότι το ενδιαφέρον για την απόκτησή του είχε εκδηλώσει προηγουμένως και ο συμπολίτης Εθνικός. Με τη φανέλα του αγαπημένου του Ολυμπιακού αγωνίστηκε για 10 χρόνια μέχρι και τον Μάιο του 1961, μετέχοντας συνολικά σε 12 αγώνες της νεοσύστατης Α΄ Εθνικής κατηγορίας τη χρονιά 1959-60, όντας ένας από τους παίκτες που η πορεία τους κάλυψε τόσο τον πρώτο, όσο και τον σύγχρονο μισό αιώνα του ελληνικού ποδοσφαίρου. Είχε ήδη συμπληρώσει 67 εμφανίσεις για το Πανελλήνιο πρωτάθλημα, 85 στο αντίστοιχο πειραϊκό και 29 για το κύπελλο Ελλάδας, χωρίς να σημειώσει κάποιο τέρμα αγωνιζόμενος αρχικά στη μεσαία γραμμή και αργότερα οπισθοχωρώντας στην αμυντική. Τελευταίος σταθμός της ποδοσφαιρικής του σταδιοδρομίας αποτέλεσε ο Βύζας Μεγάρων.

### Εθνική Ελλάδας
Χρίστηκε τρεις φορές διεθνής με την ομάδα Ανδρών, δύο το 1954, τελευταία το 1957 και όλες σε θέση κεντρώου.

## Τίτλοι
Με τον Ολυμπιακό
: **6** Πρωταθλήματα Ελλάδας: συνεχώς μεταξύ 1954 και 1959
: **6** Κύπελλα Ελλάδας: 1952, 1953, 1954 (3 συνεχή), 1957, 1959 και 1960 (δεν μετείχε στον τελικό ή επαναληπτικό του και καθόλου στη νικηφόρα διοργάνωση 1957-58)
: **8** Πρωταθλήματα της ΕΠΣ Πειραιώς: συνεχώς μεταξύ 1952 και 1959.

## Παραπομπές


## Πηγές
* Γιώργος Αλεξανδρής-Ηλίας Λέκκας, *Η ιστορία του Ολυμπιακού • 71 χρόνια Ολυμπιακός*, Εκδόσεις Γ.Χ Αλεξανδρή, Αθήνα 1996
* "Το έπος της Α' Εθνικής", Γιώργος Παγιωτέλης, περιοδ. *Οι ΠΑΓΚΟΣΜΙΟΙ*, τχ. 8 (Αύγ. 1994)
* Στάθης Αρβανίτης, *Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου*, Εκδόσεις Καστανιώτη, Αθήνα 2000, ISBN 960-0329-45-1.

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βύζαντα Μεγάρων
Κατηγορία:Αμυντικοί ποδοσφαιριστές
Σέτι Α΄

Ο **Σέτι Α**' (1345-1304 π.Χ. κατά προσέγγιση) ήταν φαραώ της 19ης αιγυπτιακής δυναστείας, γιος του φαραώ Ραμσή Α΄ και πατέρας του Ραμσή Β΄. Αφού αποκαταστάθηκε η τάξη στο εσωτερικό της χώρας ύστερα από τα θυελλώδη γεγονότα που ακολούθησαν την απόπειρα θρησκευτικής μεταρρύθμισης του Αμενόφη (Ακενατόν), από τον Χερουεμχέμπ, τελευταίο φαραώ της 18ης δυναστείας και από τον Ραμσή Α΄, ο Σέτι ασχολήθηκε με την επιβολή της κυριαρχίας της Αιγύπτου στην Παλαιστίνη και στη Συρία, που κινδύνευε να καταλυθεί λόγω της εξασθένησης της κεντρικής Αιγυπτιακής εξουσίας και της ολοένα μεγαλύτερης πίεσης των Χετταίων. Με αυτούς ήρθε πολλές φορές σε σύγκρουση αλλά δεν κατάφερε ποτέ να τους καταστρέψει. Κατάφερε όμως να ανακτήσει μεγάλο μέρος των διαφιλονικούμενων εδαφών και να τερματίσει νικηφόρα όλες τις εκστρατείες του. Οι εκστρατείες του απαθανατίστηκαν σε ζωφόρους στην αίθουσα κιόνων του ναού του Καρνάκ, που άρχισε να κατασκευάζεται επί των ημερών του και ολοκληρώθηκε επί βασιλείας του γιου του.

Κατηγορία:Φαραώ της 19ης Αιγυπτιακής Δυναστείας
Ρεάλ Μπέτις

Η **Ρεάλ Μπέτις** (ισπανικά: *Real Betis*) είναι αθλητικός σύλλογος στη Σεβίλλη της Ισπανίας. Ιδρύθηκε το 1907 με χρώματα το πράσινο και το άσπρο.

## Ιστορία
Στη Σεβίλλη έγινε το πρώτο παιχνίδι ποδοσφαίρου στην Ισπανία. Ήταν στις 8 Μαρτίου 1890 στον ιππόδρομο της πόλης, όπου η ομάδα της υπηρεσίας υδρεύσεως της πόλης αντιμετώπισε την Ουέλβα με αποτέλεσμα 2-0. Παρά το γεγονός αυτό, το πρώτο σωματείο που ιδρύθηκε στην Σεβίλλη ήταν η *ΦΚ Μπέτις* (*Betis FC*) το 1905. Το όνομά της προέρχεται από το *Μπεάτικα* (*Beatica*) το Ρωμαϊκό όνομα της Ανδαλουσίας. Η Μπέτις το 1914 συγχωνεύτηκε με την *Σεβίλλη Μπαλομπί* (*Sevilla Balompie*), η οποία ήταν η ομάδα του πολυτεχνείου της πόλης (*Escuela Politecnica on Calle de Cervantes*) με έτος ίδρυσης το 1907. Έχει κατακτήσει ένα πρωτάθλημα και τρία κύπελλα Ισπανίας. Τη σεζόν 2024–25 έφτασε στον τελικό του ΟΥΕΦΑ Κόνφερενς Λιγκ, όπου έχασε 4–1 από την Τσέλσι.

## Τίτλοι
* Πρωτάθλημα Ισπανίας: **(1)** 1935
* Κύπελλο Ισπανίας: **(3)** 1977, 2005, 2022

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1907
Κατηγορία:Ιδρύσεις ποδοσφαιρικών ομάδων το 1907
Ιεσσαί

Ο **Ιεσσαί** ο επικαλούμενος και *Ιεσσαί ο Βηθλεεμίτης* είναι πρόσωπο της Βίβλου που αναφέρεται τόσο στην Παλαιά Διαθήκη όσο και στην Καινή Διαθήκη.

Ήταν εγγονός του Βοόζ και της Ρουθ, σύζυγος της Νιτζεβέτ και πατέρας του *προφητάνακτος* Δαυίδ. Εκτός του Δαυίδ που ήταν ο νεώτερος των παιδιών του είχε ακόμη οκτώ γιους και δυο θυγατέρες. Ζούσε ως εύπορος κτηνοτρόφος ακόμη και μετά από την υπό του Προφήτη Σαμουήλ ανακήρυξη του Δαυίδ ως βασιλέα.

Κατά την περίοδο της μεγάλης διαμάχης μεταξύ του Σαούλ και του Δαυίδ ο τελευταίος για να προστατέψει τον πατέρα του, Ιεσσαί, τον έθεσε υπό την προστασία του Βασιλέως των Μωαβιτών. Πέραν όμως αυτής της πληροφορίας καμία άλλη πληροφορία περί του βιβλικού αυτού προσώπου υφίσταται.

Σύμφωνα με τη Βίβλο γενέσεως Ιησού Χριστού ο **Ιεσσαί** φέρεται ως γιος του Ωβήδ και πατέρας του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

(*) *Α΄ Σαμουήλ Κεφ. 16-17*

## Δείτε επίσης
*Δένδρο του Ιεσσαί

## Παραπομπές


## Πηγές
* Ματθαίος 1:1, 5, 16

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ευαγγέλιο κατά Ματθαίον
Κύθηρα (αποβατικό)

Το αποβατικό αρμάτων **Κύθηρα Α/Β 1198, L-198, L-185** παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1198’. Η τελετή έπαρσης της Ελληνικής Σημαίας πραγματοποιήθηκε στις 3 Σεπτεμβρίου 1946 στο Ελ Κάπριτ στη Διώρυγα Σουέζ. Εκτός από το Α/Β Κύθηρα, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Αμοργός, Βραχνί, Θήρα, Μήλος, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα.

Τον Νοέμβριο του 1956 ενώ βρίσκονταν στη διάθεση του Υπουργείου Ανοικοδομήσεως, μετά τους σεισμούς στα νησιά του Ιονίου, προσάραξε στις ακτές της Κεφαλλονιάς και σχεδόν βυθίστηκε. Ανελκύθηκε από το Πολεμικό Ναυτικό με δικά του  μέσα.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Κύπελλο Ανδόρρας (ποδόσφαιρο ανδρών)

Το **Κύπελλο Ανδόρρας** (καταλανικά: *Copa Constitució*) είναι ο διαγωνισμός κυπέλλου των ποδοσφαιρικών σωματείων της Ανδόρρας. Πρωτοξεκίνησε την περίοδο 1990/91 και διεκόπη για δυο φορές (το 1992 και το 1993). Από το 1994 και ύστερα ο διαγωνισμός συνεχίστηκε χωρίς διακοπές. Την ίδια χρονιά δημιουργήθηκε και η Ποδοσφαιρική Ομοσπονδία της Ανδόρρας, η οποία ανέλαβε αμέσως και την διοργάνωση του θεσμού. Με την προσχώρηση της ομοσπονδίας στη FIFA και την UEFA το 1996, ο διαγωνισμός αναγνωρίστηκε και επίσημα διεθνώς. 

Το ρεκόρ τίτλων διαθέτει η ΦΚ Σάντα Κολόμα με 10 τίτλους.

## Αγωνιστικό σχήμα

Το Κόπα Κονστιτουθιό περιλαμβάνει πέντε γύρους:

* **Πρώτος προκριματικός γύρος (1η Ελιμινατόρια, ''1ª Eliminatòria '') **. Στον γύρο αυτό κληρώνονται οι οκτώ πρώτες ομάδες της δεύτερης κατηγορίας Σεγκόνα Ντιβιζιό που παίζουν την πρόκριση σε μονούς αγώνες. 
* **Δεύτερος προκριματικός γύρος (2η Ελιμινατόρια, ''2ª Eliminatòria '') **. Οι τέσσερις ομάδες που πέρασαν τον πρώτο γύρο κληρώνονται τώρα με τις τελευταίες τέσσερεις ομάδες τής πρώτης κατηγορίας Πριμέρα Ντιβιζιό (βάση της τελικής βαθμολογίας της προηγούμενης χρονιάς, όπου τη θέση της ομάδας που υποβιβάστηκε την καταλαμβάνει η ομάδα της Σεγκόνα Ντιβιζιό που προβιβάστηκε). Η πρόκριση παίζεται σε μονούς αγώνες.
* ** Προημιτελικός γύρος (3η Ελιμινατόρια, ''3ª Eliminatòria '') **. Οι τέσσερις ομάδες που πέρασαν τον δεύτερο γύρο κληρώνονται τώρα με τις πρώτες τέσσερεις ομάδες τής Πριμέρα Ντιβιζιό (βάση της τελικής βαθμολογίας της προηγούμενης χρονιάς). Η πρόκριση παίζεται τώρα σε διπλούς αγώνες.
* ** Ημιτελικός γύρος (Σεμι-φινάλς, ''Semi-Finals'') **. Οι τέσσερις ομάδες που πέρασαν τον προκριματικό γύρο κληρώνονται μεταξύ τους για την ανάδειξη μετά από διπλούς αγώνες των φιναλίστ. 
* ** Τελικός (Φινάλ, ''Final'') **. Ο κυπελλούχος αναδεικνύεται μετά από μονό αγώνα. 

Ο κυπελλούχος Ανδόρρας λαμβάνει μέρος στο δεύτερο προκριματικό γύρο του Γιουρόπα Λιγκ. Σε περίπτωση που ο κυπελλούχος είναι και πρωταθλητής, τότε τη θέση στη Γιουρόπα Λιγκ καταλαμβάνει ο φιναλίστ, που όμως αναγκάζεται να αγωνιστεί στον πρώτο προκριματικό γύρο.

## Νικητές

## Σύνολο τίτλων

## Πηγές
* Κυπελλούχοι στο RSSSF.com

## Εξωτερικοί σύνδεσμοι

* 

Κύπελλο
Ανδορρα
Σούπερ κύπελλο Ανδόρρας

To **Σούπερ κύπελλο Ανδόρρας** (Σουπερκόπα Ανδορράνα) είναι μία ποδοσφαιρική διοργάνωση, που πραγματοποιείται στην Ανδόρρα από το 2003. Πρόκειται για αναμέτρηση μονού αγώνα μεταξύ του κατόχου του Κυπέλλου Ανδόρρας και του εκάστοτε πρωταθλητή. Πραγματοποιείται κάθε χρόνο στην αρχή της ποδοσφαιρικής περιόδου στο γήπεδο Καμπ ντ' Εσπόρτς ντ' Αϊζοβάλ στο Αϊζοβάλ.

Η ΦΚ Σάντα Κολόμα έχει τα περισσότερα κύπελλα (4 τίτλοι), ακολουθεί η Ουνιό Εσπορτίβα Σαν Τζουλιά με τρία κύπελλα και η 
ΦΚ Ρέιντζερς με ένα. 

## Οι αγώνες

Κατηγορία:Ποδοσφαιρικές διοργανώσεις Ανδόρρας
Ανδορρα
Μπάσο τύμπανο

Το **μπάσο τύμπανο** γνωστό και ως μπότα ή κασα, είναι μεμβρανόφωνο κρουστό όργανο με κυλινδρικό σώμα, που φέρει από μία τεντωμένη μεμβράνη σε κάθε άνοιγμα. Λέγεται και γκρανκάσα. Χρησιμοποιείται για την παραγωγή βαθύφωνων ήχων και αποτελεί βασικό μέλος των κρουστών της ορχήστρας (συνήθως με την ιταλική του ονομασία, *grancassa*), ενός συνόλου τυμπάνων, καθώς και στρατιωτικών συνόλων (μπάντα), ενώ τύμπανα με παρόμοιο μέγεθος και λειτουργικότητα δεν λείπουν από σύνολα αφρικάνικης, βαλκανικής, νοτιοαμερικάνικης και κουβανέζικης παραδοσιακής μουσικής. Ανάλογα με το μουσικό πλαίσιο, τοποθετείται στο πάτωμα (στην περίπτωση των τυμπάνων), στερεώνεται σε βάση (λ.χ., σε σύνολα ευρωπαϊκής κλασσικής μουσικής), ή, στην περίπτωση παρελάσεων, κρεμιέται στο σώμα του τυμπανιστή με τη βοήθεια ενός ιμάντα μεταφοράς.

## Μουσική χρήση
thumb|right|Πετάλι παιξίματος του μπάσου τύμπανου σε ένα σύνολο τυμπάνων
Στα τύμπανα, παίζεται συνήθως με το ισχυρό πόδι του τυμπανιστή, μέσω ενός πεντάλ (βλ. εικόνα). Αν και μια τυπική διάταξη τυμπάνων περιλαμβάνει ένα μπάσο τύμπανο, ορισμένα σύνολα έχουν δύο (δηλαδή, ένα για το κάθε πόδι του τυμπανιστή), ενώ δε λείπουν και σύνολα με περισσότερα από δύο μπάσα τύμπανα.

Είναι το μεγαλύτερο τύμπανο που χρησιμοποιείται στο σύνολο και εξαιτίας του μεγέθους του, τοποθετείται με το επίπεδο της μιας μεμβράνης της κάθετα προς το μπροστινό μέρος του ντράμερ. Κατά το στήσιμό της πρέπει απαραίτητα να τοποθετείται πάνω σε χαλί ή κάποιο άλλο παρόμοιο υλικό που δεν γλυστράει, καθώς σε διαφορετική περίπτωση η ώθηση από το πεντάλ θα μετακινούσε τη μπότα και μαζί και τα δυο τύμπανα εκτός θέσης. Ανάλογα με τον ήχο που θέλει να πετύχει κανείς, μπορεί στο εσωτερικό της να τοποθετηθούν κομμάτια από υλικό που δημιουργούν κάποια συντομότερη απόσβεση στον ήχο, όπως αφρολέξ.

## Δείτε επίσης
* Κρουστά μουσικά όργανα
* Τύμπανα
* Τυμπάνια

Κατηγορία:Κρουστά μουσικά όργανα
Κατηγορία:Μεμβρανόφωνα
Νίκος Κούρος

Ο **Νίκος Κούρος** (Χαλκίδα, 20 Μαρτίου 1928 – Αθήνα, 24 Οκτωβρίου 2018) ήταν Έλληνας ηθοποιός.

## Βιογραφία
Σπούδασε Νομικά στο Πανεπιστήμιο Αθηνών, πιάνο και τραγούδι στο Ωδείο Αθηνών και θέατρο στη δραματική σχολή του Ελληνικού Ωδείου. Στο θέατρο εμφανίστηκε για πρώτη φορά το 1957 με το θίασο Άννας Λώρη - Άλκη Παπά (θέατρο "Διονύσια", Καλλιθέα). 

Ήταν για αρκετά χρόνια μέλος του Θεάτρου Τέχνης - Καρόλου Κουν και αργότερα μεταπήδησε σε άλλους θιάσους. Εκτός από το θέατρο, τον κινηματογράφο και την τηλεόραση, εργάστηκε ως εκφωνητής θεατρικών και λογοτεχνικών εκπομπών και ως πολιτικός σχολιαστής στο Εθνικό Ίδρυμα Ραδιοφωνίας (1954-1957), ενώ ασχολήθηκε με τη σκηνοθεσία και τη λογοτεχνία.

## Φιλμογραφία

### Κινηματογράφος

### Θέατρο

### Τηλεόραση

## Φιλολογία
Ήταν μέλος της Εταιρείας Ελλήνων Λογοτεχνών και είχε εκδόσει τέσσερεις ποιητικές συλλογές :

## Παραπομπές


## Εξωτερικοί σύνδεσμοι
*Νίκος Κούρος στο IMDb

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Απόφοιτοι του Ωδείου Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ο μακρυμάλλης

**Ο μακρυμάλλης** είναι ο τίτλος δίσκου του Γιάννη Ζουγανέλη που κυκλοφόρησε τον Απρίλιο του 1993 από την WEA. Ο δίσκος περιέχει 12 τραγούδια, τα 11 σε ενορχήστρωση του Νίκου Λαβρανού και 1 σε ενορχήστρωση Γιώργου Αρχοντάκη. Όταν κυκλοφόρησε γνώρισε μεγάλη επιτυχία χάρη στο σατυρικό πνεύμα του και στην προβολή του μέσα από την ψυχαγωγική σειρά που παρουσίαζε τότε ο Γιάννης Ζουγανέλης στην τηλεόραση.

Τραγούδια:
# Ο Μακρυμάλλης
# Πω Πω Πω (με την Ελένη Γερασιμίδου)
# Το Κοκοράκι
# Ο Γαύρος, Η Βαζέλα Και Το Χανουμάκι
# Ροδόλφο Βαλεντίνο
# Απίστευτα Και Ελληνικά
# Ο Γιαννάκης
# Δεν Είναι Σωστά Πράγματα Αυτά
# Πού Το Πάει Η Ομάς
# Παράνομος Κι Ωραίος
# Εκτονώσου
# Σώστε Τη Χελώνα Καρέτα - Καρέτα

Κατηγορία:Ελληνική δισκογραφία
Κατηγορία:Άλμπουμ του 1993
Δημήτριος Μπισκίνης

Ο **Δημήτριος Α. Μπισκίνης** (Πάτρα 12 Απριλίου 1891 - Ζωγράφου Αττικής 20 Μαρτίου 1947) ήταν Έλληνας ζωγράφος της ακαδημαϊκής σχολής.
## Βιογραφικό
Γεννήθηκε το 1891 στην Πάτρα. Σπούδασε αρχικά στο Σχολείο Καλών Τεχνών και μετά από το τέλος των Βαλκανικών Πολέμων συνέχισε τις σπουδές του στο Παρίσι.

Διετέλεσε καθηγητής στης Ανωτάτη Σχολή Καλών Τεχνών αντικαθιστώντας το 1928 τον Βικέντιο Μποκατσιάμπη στα μαθήματα της κοσμηματογραφίας και της προοπτικής. Το 1930, ανέλαβε τη διδασκαλία του μαθήματος της σκιαγραφίας. 

Μεταξύ των μαθητών του συγκαταλέγονται οι Διαμαντής Διαμαντόπουλος, Νίκος Εγγονόπουλος, Ασαντούρ Μπαχαριάν, Πάρις Πρέκας, Παναγιώτης Τέτσης, ο Απόστολος Λευκάδιος κ.ά. Ήταν φίλος με τον  Κωστή Παλαμά και εικονογράφησε πολλά ποιητικά έργα του τελευταίου. Πέθανε στις 20 Μαρτίου 1947 στου Ζωγράφου σε ηλικία μόλις 56 ετών. 

Δέκα χρόνια μετά τον θάνατό του, το 1957, έγινε αναδρομική έκθεση έργων του στην αθηναϊκή αίθουσα «Παρνασσός». Το 1991, με αφορμή τα εκατό χρόνια από την γέννησή του, έγιναν άλλες δύο αναδρομικές εκθέσεις έργων του στην γενέτειρά του (Δημοτική Πινακοθήκη Πατρών), καθώς και στην αθηναϊκή συνοικία Ζωγράφου, όπου έζησε ένα μεγάλο μέρος της ζωής του (Δημοτική Πινακοθήκη Ζωγράφου). Προς τιμήν του η οδός στην οποία βρισκόταν το σπίτι του έλαβε τ' όνομά του.

## Έργο & τεχνοτροπία
Ο Μπισκίνης ήταν μια πολύπλευρη,ασκητική και ανήσυχη προσωπικότητα. Το έργο του είναι πολυδιάστατο και περιλαμβάνει θρησκευτικές ( εμπνευσμένες από την αρχαία ελληνική αλλά και τη χριστιανική θρησκεία ), ηθογραφικές και αλληγορικές σκηνές, νεκρές φύσεις αλλά και προσωπογραφίες. Σημαντικό ρόλο στο έργο του έπαιξε ο συμβολισμός, όπως αυτός διαμορφώθηκε στα τέλη του 19ου αιώνα. Ο Μπισκίνης επηρεάστηκε από το έργο του Νικόλαου Γύζη και παρέμεινε πιστός στην ιδεαλιστική ρομαντική ζωγραφική του Jugendstil.

## Γκαλερί

Συμβολικό.jpg|Συμβολικό, Μπισκίνης Δημήτριος, Ελαιογραφία σε μουσαμά, 97 x 80 εκ., Ιδιωτική Συλλογή.
Biskinis-dimitrios-painter.jpeg|Δημήτριος Μπισκίνης, Ο ζωγράφος (χωρίς χρονολογία;). Ελαιογραφία, 109 εκ. x 79 εκ. Συλλογή Ανωτάτης Σχολής Καλών Τεχνών.
Βιβλική σκηνή.jpg|Βιβλική σκηνή, Μπισκίνης Δημήτριος, Ελαιογραφία σε μουσαμά, 97 x 68 εκ., Ιδιωτική Συλλογή.
Αθηνά.jpg|Αθηνά, Μπισκίνης Δημήτριος, Ελαιογραφία σε μουσαμά, 48 x 61 εκ., Ιδιωτική Συλλογή.


## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Κομένο (αποβατικό)

Το αποβατικό αρμάτων **Κομένο Α/Β 625** παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946. Συμμετείχε στις επιχειρήσεις στη Μεσσήνη Ιταλίας στις 11 Σεπτεμβρίου 1945. Παραχωρήθηκαν στο Π.Ν. άλλα ένδεκα σκάφη όμοιου τύπου (Βραχνί, Θήρα, Μήλος, Κύθηρα, Αμοργός, Κάνδανος, Σέριφος Ι, Μαλακάσι, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Τάγμα Ιερωνυμιτών

Το **Τάγμα Ιερωνυμιτών** ή **Ιερωνυμίτες** είναι θρησκευτικό τάγμα της Καθολικής Εκκλησίας.

## Ιστορία
Ιδρύθηκε το 1373 από Φραγκισκανούς μαθητές του Αγίου Θωμά της Σιέννας. 

Τα κυριότερα και σπουδαιότερα των Μοναστηριών τους βρίσκονται στην Ισπανία και στη Πορτογαλία. 

Οι Ιερωνυμίτες διακρίνονται για την ακραία αυστηρότητα του μοναστικού τους βίου και για τις διάφορες ιεραποστολές που επιχείρησαν κατά καιρούς ιδίως στην Αμερική. 

Με το αυτό γενικό όνομα φέρονται και άλλα, κατά τόπους προσδιοριζόμενα, καθολικά τάγματα μεταξύ των οποίων και γυναικεία.

## Παραπομπές


Κατηγορία:Θρησκευτικά τάγματα
Κλουμπ Ντεπορτίβο Μπασκόνια

Η **ΚΝ Μπασκόνια** (ισπανικά: *CD Baskonia*) είναι Βασκικός αθλητικός σύλλογος στο Μπιλμπάο της Ισπανίας. Ιδρύθηκε το 1913 και από το 1997 έχει γίνει δεύτερη θυγατρική ομάδα της Αθλέτικ Μπιλμπάο. Αγωνίζεται στη Γ΄ κατηγορία του Ισπανικού πρωταθλήματος και είναι μη εκλέξιμη, δηλαδή δεν προάγεται στην επόμενη κατηγορία, αφού εκεί βρίσκεται η Μπιλμπάο Αθλέτικ. Αγωνίζεται στο *Εστάδιο ντε Λόπεθ Κορταθάρ* (Estadio de Lopez Cortázar), χωρητικότητας 8.500 θέσεων.

## Τίτλοι
* Πρωταθλήματα Γ΄εθνικής Ισπανίας : 1956-57, 1984-85, 1997-98, 2002-03

## Εξωτερικοί σύνδεσμοι
* Επίσημη ιστοσελίδα 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1913
Κατηγορία:Ποδοσφαιρικές ομάδες Χώρας των Βάσκων
Κατηγορία:Αθλέτικ Μπιλμπάο
Τάγμα των Τζεζουάτι

μικρογραφία|δεξιά|192px|<center> Τάγμα των Τζεζουάτι </center>

Το **Τάγμα των Τζεζουάτι** ήταν θρησκευτικό τάγμα της Καθολικής Εκκλησίας, που ιδρύθηκε το 1363 στην Ιταλία από τους αγίους Ιωάννη Κολομπίνι και Φραγκίσκο από το Μίνο. Το τάγμα έλαβε αυτό το όνομα όταν ο Πάπας Ουρβανός Ε΄ επανερχόμενος από την εξορία οι οπαδοί του Κολομπίνι βγήκαν στους δρόμους για να τον προϋπαντήσουν φωνάζοντας: «Ζει ο Ιησούς» και «Δόξα τω Ιησού». Έτσι οι ιαχές αυτές ονομάτισαν και το τάγμα αυτό, που και ο Πάπας Ουρβανός αμέσως το αναγνώρισε προσδιορίζοντας και ιδιαίτερο σχήμα. Απαγόρευσε όμως στους συναποτελούντες αυτό μοναχούς να περιέρχονται άλλες χώρες συστήνοντάς τους μόνιμη εγκατάσταση.

Παρά τις παπικές δεσμεύσεις όμως το τάγμα αυτό άρχισε να εξαπλώνεται με γοργό ρυθμό και με φεουδαλικό μοναστικό οικονομικό σύστημα σε ολόκληρη την Ιταλία. Έτσι, περεκτρεπόμενο τελικά του αρχικού σκοπού ίδρυσής του, που ήταν η περίθαλψη των ασθενών, διατάχθηκε η διάλυσή του το 1668.

* Σημείωση: Το Τάγμα αυτό δεν έχει σχέση με την Εταιρεία του Ιησού, της οποίας τα μέλη ονομάζονται Ιησουίτες και που υφίσταται μέχρι σήμερα.

## Εξωτερικοί σύνδεσμοι
* 

Κατηγορία:Θρησκευτικά τάγματα
Κατηγορία:Μυστικές οργανώσεις
Ενρίκε Ροδρίγκεθ

Ο **Ενρίκε Ροδρίγκεθ** (*Enrique Rodríguez Cal*, 17 Νοεμβρίου 1951 - 23 Νοεμβρίου 2022) ήταν Ισπανός πυγμάχος και Ολυμπιονίκης.

Γεννήθηκε στις 17 Νοεμβρίου 1951. Κέρδισε το χάλκινο μετάλλιο στα 48 κιλά στην Ολυμπιάδα του Μονάχου το 1972..  Συμμετείχε και στην επόμενη Ολυμπιάδα το 1976 αλλά αποκλείστηκε από τον πρώτο γύρο. . Στην Ολυμπιάδα του 1976 ήταν σημαιοφόρος της ισπανικής αποστολής. 

Απεβίωσε σε ηλικία 71 ετών στις 23 Νοεμβρίου 2022.

## Παραπομπές


Κατηγορία:Ισπανοί πυγμάχοι
Κατηγορία:Ισπανοί Ολυμπιονίκες
Δένδρο του Ιεσσαί

[thumb|170px|Το παλαιότερο πλήρες ''Δέντρο του Ιεσσέ'' σε [βιτρώ παραθύρου στον Καθεδρικό Ναό Chartres, του 1145.]]
Με τον όρο **δένδρο** ή **ρίζα του Ιεσσαί** φέρεται γενικά η γνωστή συμβολική αγιογραφική παράσταση, αρχικά στη βυζαντινή αγιογραφία, που εικονογραφείται το γενεαλογικό δένδρο της ενσάρκωσης του Ιησού Χριστού και που ανταποκρίνεται μόνο ως προς την έννοια του εκκλησιαστικού ύμνου που αρχίζει με τους στίχους: «*Ράβδος εκ της ρίζης Ιεσσαί και άνθος εξ αυτής Χριστέ εκ της Παρθένου ανεβλάστησας...*».

Η εν λόγω αγιογραφική παράσταση συνήθως παρουσιάζει ξαπλωμένο τον Ιεσσαί, όπου εκ του σώματος του αναφύεται κορμός δένδρου, στη κορυφή του οποίου «*εν είδει*» άνθους παρίσταται η βρεφοκρατούσα  Θεοτόκος. Στους δε κλάδους του δένδρου απεικονίζονται κατά γενεαλογική σειρά, εκ των κάτω προς τα πάνω οι επίγειοι προπάτορες του θεομνήστορα Ιωσήφ, παρεμβάλλοντας ενίοτε, ανάλογα της έμπνευσης των διαφόρων αγιογράφων, και άλλα βιβλικά πρόσωπα, κυρίως Προφήτες.

Κατηγορία:Αγιογραφία
Κατηγορία:Μεσαιωνική τέχνη
Βουνί Κεφαλονιάς

Το χωριό **Βουνίον** ή **Βουνί** βρίσκεται στη νότια πλευρά της Παλλικής χερσονήσου, επτά μόλις χιλιόμετρα από την πόλη του Ληξουρίου. Στο χωριό αυτό γινόταν μέχρι και πριν σαράντα περίπου χρόνια παραγωγή αλατιού από θαλασσινό νερό. 

## Η παραγωγή αλατιού στο Βουνί Κεφαλονιάς

Όσοι από τους κατοίκους του χωριού ενδιαφέρονταν να παρασκευάσουν αλάτι έπρεπε να πάνε να το ανακοινώσουν στον πρόεδρο της κοινότητας. Αφού γινόταν λοιπόν το συμβόλαιο, η κοινότητα παραχωρούσε για τέσσερα μόνο χρόνια ένα μέρος της ακτής στην περιοχή (Ακρωτήρι) για να ασχοληθούν οι κάτοικοι με την παρασκευή του αλατιού.

thumb|250px|left|Η περιοχή του Ακρωτηρίου, όπου γινόταν η παραγωγή αλατιού.
Η περιοχή που γίνεται το αλάτι είναι μια παραλία πετρώδης, στην οποία δημιουργούνται μικρές και μεγαλύτερες λιμνούλες. Τις λιμνούλες αυτές οι ντόπιοι τις ονόμαζαν "λίμπες". Οι λίμπες λοιπόν έπρεπε πρώτα να επισκευαστούν, να κλειστούν δηλαδή από όλες τις μεριές ώστε να μη φεύγει το νερό. Αυτό γινόταν φτιάχνοντας ένα μικρό τοιχάκι από λάσπη γύρω-γύρω από τη λίμπα. Τη λάσπη αυτή την έβρισκαν κοντά στην αμμουδιά: λόγω της υψηλής περιεκτικότητάς της σε αλάτι, είχε την ιδιότητα να "πετρώνει", προσδίδοντας ανθεκτικότητα στα τοιχάκια αυτά. 

Κατόπιν οι λίμπες πλένονταν καλά να φύγουν τα χώματα, με γερό τρίψιμο με σκληρό χόρτο της περιοχής, με την ντόπια ονομασία "λαϊπόδι". Αφού τις ξέπλεναν με άφθονο θαλασσινό νερό, οι κάτοικοι τις γέμιζαν με άλμη από τις μεγαλύτερες λίμνες στα σημεία που δεν φτάνει το κύμα. Η άλμη αυτή μαζευόταν στις λίμνες κατά τη διάρκεια φουρτούνας, όπου τα νερά φτάνουν βαθιά μέσα στην ακτογραμμή. Η άλμη στις λίμνες αυτές παρέμενε αρκετό καιρό, και με τη βοήθεια της θερμότητας από τον ήλιο εξατμιζόταν μέρος του νερού με αποτέλεσμα το διάλυμα να γίνεται πιο περιεκτικό σε αλάτι. Αυτό το διάλυμα χρησιμοποιούσαν οι κάτοικοι ως "μαγιά" για την παρασκευή του δικού τους αλατιού.

thumb|180px|right|Στη λεπτομέρεια αυτή διακρίνονται οι "λιμπες". Ακόμη και σήμερα συγκρατούν το θαλασσινό νερό, αν και έχει σταματήσει η εκμετάλλευσή τους από τους κατοίκους.

Στη συνέχεια λοιπόν οι κάτοικοι γέμιζαν τις λίμπες με την άλμη - "μαγιά". Μια ή δυο μέρες μετά - ανάλογα με τη θερμοκρασία και τις καιρικές συνθήκες - το πρώτο αλάτι έχει δημιουργηθεί σαν κρούστα πάνω στην επιφάνεια της λίμπας και οι κάτοικοι το μαζεύουν. Το αλάτι αυτό λέγεται "αφράλα" στην Κεφαλονιά, και μοιάζει σαν θρυμματισμένο κρύσταλλο λευκού χρώματος. Μόλις μαζευτεί το πρώτο αλάτι, οι λίμπες ξαναγεμίζονται με άλμη και ακολουθείται ξανά η ίδια διαδικασία. Κατά τη διάρκεια του μήνα Αυγούστου - οπότε και γίνεται το αλάτι - ο κάθε νοικοκύρης μπορούσε να παρασκευάσει μέχρι και τετρακόσια κιλά αλάτι, το οποίο κατέληγε στα παντοπωλεία του Ληξουρίου και αποτελούσε συμπλήρωμα στο ετήσιο εισόδημα της οικογένειας.

Οι κάτοικοι του χωριού δεν ασχολούνται πλέον με την παραγωγή αλατιού και η διαδικασία αποτελεί ανάμνηση του παρελθόντος, και μέρος της λαογραφικής παράδοσης του χωριού.

## Εξωτερικοί σύνδεσμοι
* "Ελληνικό Πανόραμα", τέυχος 41 (Σεπτ.-Οκτ. 2004), αναφορά στις φυσικές αλυκές του Ακρωτηρίου Παλικής

Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Ράλλυ Καταλωνίας

Το **Ράλλυ Καταλωνίας** είναι αγώνας ράλλυ αυτοκινήτων του παγκοσμίου πρωταθλήματος. Διοργανώνεται κάθε χρόνο από το 1965 στην Καταλωνία της Ισπανίας. Διεξάγεται στo Σαλού  της Καταλωνίας και είναι ένα από τα παλαιότερα ράλλυ του WRC. Οι περισσότερες διαδρομές γίνονται στην άσφαλτο. Τα προηγούμενα Ράλλυ γίνονταν στην Κόστα Μπράβα. Πολυνίκης στο εν λόγω ράλλυ με συνολικά 9 νίκες, είναι ο Γάλλος Σεμπαστιάν Λεμπ.

## Κατάλογος νικητών

## Παραπομπές


Καταλωνίας
Ειρήνη Λασκαρίνα Παλαιολογίνα

Η **Ειρήνη Λάσκαρη** (1200 - 1239 ή 1241) ήταν κόρη του Αυτοκράτορα της Νικαίας Θεοδώρου Α΄ Λάσκαρη και της Άννας Αγγελίνας, κόρης του Αλεξίου Γ΄ Αγγέλου. Η αδελφή της Μαρία, παντρεύτηκε τον βασιλιά της Ουγγαρίας Μπέλα Δ΄ των Άρπαντ. 

Η Ειρήνη έλαβε σε πρώτο γάμο ως σύζυγο τον στρατηγό Ανδρόνικο Παλαιολόγο και μετά τον θάνατο αυτού, τον προοριζόμενο διάδοχο του Θεοδώρου Α΄, Ιωάννη Γ΄ Βατάτζη το 1212. Με τον Ιωάννη Γ΄ απέκτησε ένα γιο, τον μετέπειτα Αυτοκράτορα της Νίκαιας Θεόδωρο Β΄ Λάσκαρη Βατάτζη. Η Ειρήνη κατά τη διάρκεια ενός κυνηγιού, έπεσε από το άλογό της και τραυματίστηκε άσχημα με αποτέλεσμα να μην μπορέσει να τεκνοποιήσει έκτοτε. Απεβίωσε το 1239, αφού πρώτα είχε αποσυρθεί σε μονή με το όνομα Ευγενία. 

Οι περισσότερες πηγές εγκωμιάζουν την Ειρήνη για τη σεμνότητα και τη σύνεσή της και λέγεται ότι με το παράδειγμά της, συνετέλεσε στην ηθική πρόοδο του λαού της. Σύμφωνα με την παράδοση αναφέρεται πως, περνώντας ως αυτοκράτειρα από τη Ζάκυνθο, σταμάτησε στη νήσο των Στροφάδων και προσευχήθηκε στην Παναγία για να θεραπεύσει την αδελφή της. Η Παναγία έκανε το θαύμα της και η Αυτοκράτειρα ως ανταπόδοση έκτισε μοναστήρι σε μορφή φρουρίου για να προστατεύει τους μοναχούς από τις επιδρομές των πειρατών. Το μοναστήρι αυτό ονομάστηκε "Η Πάντων Χαρά".

## Πρόγονοι





## Γενεαλογία
*Γενεαλογία Ρωμαίων Αυτοκρατόρων 717 - 1453

## Παραπομπές


Ειρηνη
Κατηγορία:Βυζαντινοί του 13ου αιώνα
Ειρηνη
Άντριαν Φρούτιγκερ

thumb|200px|Μερικές από της γραμματοσειρές του Φρούτιγκερ
Ο **Άντριαν Φρούτιγκερ** (*Adrian Frutiger*, 24 Μαΐου 1928 - 10 Σεπτεμβρίου 2015) ήταν ένας από τους πιο γνωστούς σχεδιαστές γραμματοσειρών του 20ου αιώνα. Οι δυο πιο γνωστές γραμματοσειρές του είναι η Ουνιβέρς και η Φρούτιγκερ. Ο Φρούτιγκερ γεννήθηκε κοντά στο Ιντερλάκεν (*Interlaken*) της Ελβετίας και οι εργασίες του είναι χαρακτηριστικές για την Ελβετική γραφιστική, που θεωρείται ιδιαίτερα απλή και λειτουργική. Εργάστηκε ένα μεγάλο διάστημα της ζωής του στο Παρίσι.

## Οι γραμματοσειρές του Φρούτιγκερ
* Apollo
* Avenir
* Avenir Next
* Breughel LT
* Linotype Centennial
* Linotype Didot
* Egyptienne F 
* Frutiger
* Frutiger Next LT
* Frutiger Stones
* Frutiger Symbols
* Glypha
* Herculanum
* Icone LT
* Iridium LT
* Meridien
* Nami
* OCR-B
* Ondine
* Pompeijana
* President
* Serifa
* Univers
* Vectora
* Versailles
* Westside

## Παραπομπές


## Εξωτερικοί σύνδεσμοι
* 

Φρούτιγκερ
Φρούτιγκερ
Ρούντολφ Κοχ

Ο **Ρούντολφ Κοχ** (*Rudolf Koch*, 20 Νοεμβρίου 1876 - 9 Απριλίου 1934) ήταν κορυφαίος Γερμανός γραφίστας, καλλιγράφος, και καθηγητής. Δημιούργησε διάφορες γραμματοσειρές για την εταιρία **Κλίνγσπορ**. Ο τρόπος σχεδίασης του ήταν ιδιαιτερα παραδοσιακός, με πρωτότυπο την ιταλική και γερμανική αναγέννηση. Γνωστός έγινε όμως με τα βιβλία του πάνω στην καλλιγραφία και τα αρχαία σύμβολα. Μερικές απο της εργασίες του βρίσκονται σήμερα στο μουσείο Κλίνγσπορ του Όφενμπαχ.

## Οι πιο γνωστες γραμματοσειρές του Κοχ
thumb|right|200px|ή Neuland
* Neuland (1923)
* Kabel (1927)
* Zeppelin (1929)
* Prisma (1931)
* Holla (1932)
* Marathon (1938)

## Παραπομπές


## Εξωτερικοί σύνδεσμοι
* 

Κατηγορία:Γερμανοί γραφίστες
Κατηγορία:Καλλιγράφοι
Αρχή διατήρησης της ορμής

Σύμφωνα με την **αρχή διατήρησης της ορμής** (Α.Δ.Ο.) το διανυσματικό άθροισμα των ορμών ενός συστήματος σωμάτων παραμένει πάντα σταθερό, αν η συνισταμένη των εξωτερικών δυνάμεων είναι μηδέν.
Η **ορμή** ενός σώματος είναι διανυσματικό μέγεθος πού είναι ίσο με το γινόμενο της μάζας ενός σώματος επί την στιγμιαία ταχύτητά του.

Η αρχή της διατήρησης της ορμής είναι απόρροια της ομογένειας του χώρου, δηλαδή της συμμετρίας του ως προς τις χωρικές μετακινήσεις των σωμάτων.

Εάν \Sigma\vec{F} = \vec{0}, τότε \Delta\vec{P} = \vec{0} (η ορμή είναι σταθερή), άρα \vec{P}_{\text{αρχ}} = \vec{P}_{\text{τελ}} \Leftrightarrow m \times \vec{v}_{\text{αρχ}} = m \times \vec{v}_{\text{τελ}}
, όπου m η μάζα και \vec{v} η ταχύτητα.

Η συνολική δύναμη που ασκείται στο σώμα πού δέχεται μονάχα εσωτερικές δυνάμεις είναι ίση με: \Sigma\vec{F} = \frac{\Delta\vec{P}}{\Delta t}. 

Κατηγορία:Θεμελιώδεις έννοιες της φυσικής
Κατηγορία:Νόμοι διατήρησης
Κατάλογος δημάρχων Κοζάνης

Η Κοζάνη διοικητικά λειτουργεί ως δήμος από το 1879. Μέχρι τότε αναγνωριζόταν ως κοινότητα. Ο μακροβιότερος σε θητεία δήμαρχος της πόλης ήταν ο Πάρις Κουκουλόπουλος, ο οποίος εξελέγη για πρώτη φορά το 1990, αναλαμβάνοντας καθήκοντα το 1991, και υπηρέτησε έπειτα από επανεκλογές ως το 2009  (συνολική θητεία 18 χρόνια).

## Οι δήμαρχοι της Κοζάνης κατά την οθωμανική κατοχή
Κατά την Οθωμανική Κατοχή, στην Κοζάνη δήμαρχοι ήταν οι: Νικόλαος Χαλκιάς (δύο φορές), Εμμανουήλ Μ. Μάνος, Κώτιας Δαρδούφας, Νικόλαος Ρώμπαπας (δύο φορές), Ιωάννης Κ. Γκοβεδάρος (δύο φορές), Γεώργιος Τσιμηνάκης, Ιωάννης Γ. Γκοβεδάρος, Γεώργιος Χατζηανδρέου (δύο φορές), Κωνσταντίνος Α. Γκάγκαλης (δύο φορές), Στέφανος Γ. Γκορτσούλης, Γεώργιος Εμ. Μάνος, Νικόλαος Γ. Αρμενούλης.

## Οι δήμαρχοι της Κοζάνης μετά την απελευθέρωση από τους Τούρκους (1912)

## Παραπομπές


## Πηγές

*sourdos.gr
*kozanh.gr 



Κοζανης
Εκκλησία Αντβεντιστών της Εβδόμης Ημέρας

Η **Εκκλησία των Αντβεντιστών της Εβδόμης Ημέρας** είναι μια παγκόσμια Χριστιανική Εκκλησία που προέρχεται από τον Προτεσταντικό χώρο και ανήκει στο γενικότερο κίνημα των Αντβεντιστών. Χαρακτηριστικό τους γνώρισμα είναι η προσήλωση στις 10 εντολές και στην τήρηση του Σαββάτου. Ανήκουν στον χώρο των Σαββατιστών. 

Τα μέλη της Χριστιανικής Εκκλησίας των Αντβεντιστών της Εβδόμης Ημέρας παγκοσμίως το 2013 ήταν 18,028,796. Στην Ελλάδα υπάρχει παρουσία της από το 1903 και σήμερα αριθμεί 410 μέλη σε 10 εκκλησίες.. Εκτός των Αντβεντιστών της Εβδόμης Ημέρας υπάρχει στην Αθήνα μικρός αριθμός μελών **Μεταρρυθμισμένης Κίνησης των Αντβεντιστών της Εβδόμης Ημέρας**.

## Παραπομπές


## Για περισσότερη μελέτη
# Seventh-day Adventists Believe, Review and Herald Publishing Association ('''Ελληνική έκδοση Online''')
# Frank S. Mead Revised by Samuel S. Hill, Handbook of Denominations in the United States, Abingdon Press

## Κριτική
# Τιμοθέου Χαλκιά, *Η αίρεση των Αντβεντιστών της Εβδόμης Ημέρας,* Θεσσαλονίκη 2012, http://ikee.lib.auth.gr/record/130020/files/GRI-2012-9365.pdf

## Εξωτερικοί σύνδεσμοι
**Χριστιανική Εκκλησία Αντβεντιστών της Εβδόμης Ημέρας**
* Επίσημη ιστοσελίδα
* Επίσημη ιστοσελίδα Ελλάδας 
* Βασικές δοξασίες 
* Στατιστικά στοιχεία για την Ελλάδα και παγκόσμια 
* Η εμφάνιση στην Ελλάδα 

**Άλλες Ομολογίες Αντβεντιστών**
* Advent Christian General Conference
* Seventh Day Adventist Reform Movement

https://youtube.com/@AcademyApologia
*https://hopemedia.it/alessandria-battesimo-48788-48788/
*https://www.valdesi.eu/riceviamo-e-pubblichiamo-493-anni-fa-iniziava-la-rivoluzione-cristiana-di-martin-lutero-di-fabrizio-porro/
*https://en.m.wikipedia.org/wiki/User:Catfurball

Αντβεντιστές
Κατηγορία:Αντβεντισμός
Νησιά Φοίνικα

right|Θέση των Νήσων Φοίνικα στο Κιριμπάτι

Τα Νησιά Φοίνικα είναι μια συστάδα από οκτώ ατόλλες, και δύο βυθισμένους κοραλλιογεννείς υφάλους στον κεντρικό Ειρηνικό Ωκεανό, ανατολικά των Νησιών Γκίλμπερτ και δυτικά των Νησιών Γραμμής Ισημερινού. Είναι τμήμα του Κιριμπάτι. Κατά τα τελευταία χρόνια της δεκαετίας του 1930 υπήρξαν το θέατρο της τελευταίας προσπάθειας αποικιακής εξάπλωσης της Βρετανικής Αυτοκρατορίας (Το Πλάνο Οίκησης Νήσων Φοίνικα).

Η συστάδα είναι ακατοίκητη εκτός από λίγες οικογένειες στην Καντώνα (41 άτομα σύμφωνα με την απογραφή του 2005). Τα εδάφη των Ηνωμένων Πολιτειών Νήσου Μπέηκερ και Νήσου Χάουλαντ μπορεί να θεωρηθούν εξωτερικά νησιά της συστάδας προς τα βόρεια, με την γεωγραφική έννοια του όρου. Αυτά τα δύο νησιά στατιστικά κατατάσσονται με τα Μικρά Εξωτερικά Νησιά των Ηνωμένων Πολιτειών. Όλα τα νησιά (εξαιρουμένων των δύο υφάλων) τα διεκδικούσαν οι Ηνωμένες Πολιτείες κάποια στιγμή στο παρελθόν.

Τα νησιά μπορεί να πήραν το όνομα τους από το φαλαινοθηρικό πλοίο *Φοίνικας* του Ναντάκετ, Μασσαχουσέτης, που ενεργούσε στην περιοχή και ήταν το πλοίο με το οποίο ανακαλύφθηκε ο Ύφαλος Γουΐνσλοου. Άλλες πηγές αναφέρουν τον *Φοίνικα*, υπό την διοίκηση του Τζων Πάλμερ το 1824, ή ένα σκάφος, επίσης με το όνομα *Φοίνικας* υπό την διοίκηση του Καπετάνιου Μουρ, που ήταν στην περιοχή το 1794.

right|300px 

* Οι περιοχές λιμνοθάλασσας που είναι σημειωμένες με αστερίσκο εμπεριέχονται εντός της νησιωτικής περιοχής της προηγούμενης στήλης επειδή είναι, αντίθετα από τις περιπτώσεις μιας τυπικής ατόλλης, εσωτερικά ύδατα εντελώς αποκομμένα από την θάλασσα.

Τα νησιά και οι περιβάλλουσες περιοχές είναι σπίτι για περίπου 120 είδη κοραλλιών και περισσοτέρων από 500 ειδών ψαριών. Το Κιριμπάτι έχει αναγγείλει σχέδια για την δημιουργία ενός τεράστιου θαλάσσιου πάρκου.

*
Φ
Κάμπελ (γραμματοσειρά)

thumb|200px|ή Κάμπελ
Η γραμματοσειρά (font) **Κάμπελ** (*Kabel*, ΔΦΑ: ) είναι μια γεωμετρική γραμματοσειρά *[[sans-serif]]* που σχεδιάστηκε από τον Ρούντολφ Κοχ το 1927 για την Klingspor. 

Ενώ ο Κοχ σχεδίασε περισσότερο παραδοσιακά, οι απαιτήσεις τις Klingspor να προσφέρει όλου του είδους γραμματοσειρές τον ανάγκασαν να σχεδίασει μια νέα γραμματοσειρά στο πνεύμα τις εποχής. Παρότι η Κάμπελ είναι γεωμετρική όπως η *[[Futura]]*, *[[Erbar]]*, *[[NeuzeitGrotesk]]* και άλλες, φέρει εμφανή δείγματα του εξπρεσιονισμού. Οι κεφαλαίοι χαρακτήρες είναι ευρείς και παρουσιάζουν ρωμαϊκή επιρροή. Οι μικροί χαρακτήρες a, e και g δείχνουν επιρροή από χειρόγραφα των Καρολίγγων. Διεθνή επιτυχία είχε η γραμματοσειρά μετά το 1975, όταν η *ITC* αγόρασε τα δικαιώματα από την *Stempel AG*.

Εξελληνισμός της γραμματοσειράς έγινε το 1997 και πωλείται ως *Kabel ITC Hellenic*. Μια γνωστη χρήση της είναι στην εταιρική ταυτότητα της Blue Star Ferries, που την χρησιμοποίησε και στο λογότυπό της.
## Παραπομπές


Κατηγορία:Γραμματοσειρές
Κατηγορία:Γραμματοσειρές χωρίς ακρεμόνες
Ελληνική απογραφή 2001

Η **ελληνική απογραφή του 2001** διενεργήθηκε στις 18 Μαρτίου του 2001 από την Εθνική Στατιστική Υπηρεσία της Ελλάδος. Η προηγούμενη απογραφή ήταν αυτή του 1991. Ο πραγματικός πληθυσμός στο σύνολο της Ελλάδας ανερχόταν στους 10.964.020 ενώ η πυκνότητα του πληθυσμού ήταν 83,1 κάτοικοι/τ.χλμ. Τα διάφορα πληθυσμιακά μεγέθη στην Ελλάδα έχουν ως εξής (οι πληθυσμοί είναι πραγματικοί):

## Οι 51 νομοί της Ελλάδας και το Άγιο Όρος

## Υποδιαίρεση νομού Αττικής σε 4 νομαρχίες

## Οι 13 περιφέρειες της Ελλάδας

## Τα 9 γεωγραφικά διαμερίσματα της Ελλάδας

Στη Στερεά Ελλάδα δεν συμπεριλαμβάνονται οι δήμοι Πόρου, Σπετσών, Τροιζήνας, Μεθάνων, Ύδρας που γεωγραφικά υπάγονται στην Πελοπόννησο, ούτε ο Δήμος Κυθήρων με την Κοινότητα Αντικυθήρων που υπάγονται στα Επτάνησα.

## Οι 22 μεγαλύτερες πόλεις της Ελλάδας

Σημείωση: Αναγράφονται οι πόλεις άνω των 40.000 κατοίκων. Όπου δεν αναγράφεται κεντρικός οικισμός, σημαίνει ότι η πόλη αποτελείται από έναν μόνο οικισμό και δεν αποτελεί πολεοδομικό συγκρότημα (Π.Σ.).

## Οι 50 μεγαλύτεροι δήμοι της Ελλάδας

Σημείωση: Όπου δεν αναγράφεται έδρα, σημαίνει ότι ο δήμος αποτελείται μόνο από έναν οικισμό, αυτόν του ονόματός του. Σύνολο Ο.Τ.Α.: 914 δήμοι και 120 κοινότητες.

## Πηγές

*Ελληνική Στατιστική Αρχή (ΕΛ.ΣΤΑΤ.) Πραγματικός Πληθυσμός 2001

2001
Έμβλημα του Μάλι

200px|right|thumb|Το σημερινό έμβλημα του Μάλι. 
200px|right|thumb|Σφραγίδα της περιόδου 1961-82.
Το **[[έμβλημα]] του [[Μάλι]]** έχει κυκλικό σχήμα και καθιερώθηκε στις 20 Οκτωβρίου 1973. Το ρητό που φέρει είναι το εθνικό σύνθημα της χώρας στα γαλλικά («Un Peuple, Un But, Une Foi», που σημαίνει «Ένας Λαός, Ένας Στόχος, Μία Πίστη»).

Το φόντο του είναι γαλάζιο. Στο μέσο του εμβλήματος βρίσκεται το τζαμί του Τζεννέ, χρυσού χρώματος και από κάτω ένα αρπακτικό πτηνό ενώ πετάει, επίσης σε χρυσό χρώμα. Εικονίζεται επίσης ο ήλιος που ανατέλλει και μπροστά από τον ήλιο δύο διασταυρούμενα τόξα, τα οποία λυγίζονται από το βέλος. Με λευκό χρώμα αναγράφεται στα γαλλικά το όνομα της χώρας «Republique du Mali» (Δημοκρατία του Μάλι) από επάνω και το ρητό «Un Peuple, Un But, Une Foi» από κάτω, με κεφαλαία μαύρα γράμματα. 

## Πηγές

* https://web.archive.org/web/20090427165200/http://flagspot.net/flags/ml.html - Σημαίες του Κόσμου: Μάλι.

Μαλι
Κατηγορία:Εθνικά σύμβολα του Μάλι
Σημαία του Μάλι

thumb|right|Αναλογίες 2:3
thumb|right|Η σημαία της περιόδου ως το 1961
Η **[[σημαία]] του [[Μάλι]]** καθιερώθηκε την 1η Μαρτίου 1961 και αποτελείται από τρεις κάθετες ισοπαχείς λωρίδες, χρώματος πρασίνου, (προσίστια), κίτρινου ή χρυσού (κεντρική) και κόκκινου, (τα λεγόμενα παναφρικανικά χρώματα).

Η αρχική σημαία υιοθετήθηκε το 1959, όταν η χώρα έγινε τμήμα της Ομοσπονδίας του Μάλι. Η σημαία εκείνη ήταν η ίδια με τη σημερινή, με τη διαφορά ότι στη μεσαία χρυσή λωρίδα υπήρχε και η εικόνα ενός αυτόχθονα πολεμιστή, του κανάγκα, σε χρώμα μαύρο και με τα όπλα υψωμένα στον ουρανό. Η χώρα έχει Σύνταγμα από τις 12 Ιανουαρίου 1992.

## Πηγές
* https://web.archive.org/web/20090427165200/http://flagspot.net/flags/ml.html - Σημαία του Μάλι.

## Εξωτερικοί σύνδεσμοι
* 

Μαλι
Κατηγορία:Εθνικά σύμβολα του Μάλι
Για την Αφρική και για σένα, Μάλι

Το «**Pour l' Afrique et pour toi, Mali**» (*Για την Αφρική και για σένα, Μάλι*) είναι ο εθνικός ύμνος του Μάλι και καθιερώθηκε ως εθνικός ύμνος το 1962. Οι στίχοι ανήκουν στο Seydou Badian Kouyate και η μουσική είναι του Banzoumana Sissoko.

## Στίχοι στα γαλλικά

:Pour l'Afrique et pour toi, Mali, 
:Notre drapeau sera liberté. 
:Pour l'Afrique et pour toi Mali 
:Notre combat sera unité. 
:Ô Mali d'aujourd'hui 
:Ô Mali de demain 
:Les champs fleurissent d'espérance 
:Les cœurs vibrent de confiance 

## Ελληνική μετάφραση

:Για την Αφρική και για σένα Μάλι
:Σημαία μας θα είναι η ελευθερία. 
:Για την Αφρική και για σένα, Μάλι, 
:Ο αγώνας μας θα είναι για την ενότητα
:Ω, Μάλι του σήμερα, 
:Ω, Μάλι του αύριο, 
:Τα εδάφη (μας) ανθούν από ελπίδα
:Οι καρδιές (μας) είναι γεμάτες από πίστη.

## Πηγές
* Presidency of Mali: Symboles de la République, L’Hymne National du Mali: ιστορία και στίχοι, ενημερώθηκε το 2003.

Μάλι
Κατηγορία:Εθνικά σύμβολα του Μάλι
Κατηγορία:Τραγούδια του 1962
Σαβάλια Ηλείας

Τα **Σαβάλια** είναι χωριό της Ηλείας και ανήκει στο δημοτικό διαμέρισμα του δήμου Ήλιδας. Η παραλία Κασυδιάρης είναι η παραλία των Σαβαλίων ένω η παλιά παραλία λέγεται Αβδελιάρης. Απέχει 5 χιλιόμετρα από την Αμαλιάδα, 73 χιλιόμετρα από την Πάτρα και 23 χιλιόμετρα από τον Πύργο.

Πρώτη φορά αναγνωρίζεται ως Κοινότητα Σεβαλίων το 1912. Πριν τη συνένωση των δήμων, ανήκε στο Δήμο Αμαλιάδας.

Το όνομα του χωριού προέρχεται είτε από το όνομα του ακόλουθου του Καϊφα, Σάββα, ο οποίος έμεινε εκεί και έγινε ληστής (η παλιά γραφή του χωριού ήταν Σαββάλια), είτε από το γαλλικό *"chevalier"*, αφού επί φραγκοκρατίας σταματούσαν εκεί οι καβαλάρηδες για να ποτίσουν τα άλογά τους. Κατ' άλλους, πήρε το όνομά του από τον Ελβετό συνταγματάρχη Σεβαλιέ, που ίδρυσε εκεί ιπποφορβείο. Εξαιτίας των πειρατειών, οι κάτοικοι εγκατέλειψαν την αρχική περιοχή και μετοίκησαν στην τοποθεσία «Χουρμά», κοντά στην μονή του Αγίου Αθανασίου.

Οι κάτοικοι ασχολούνται με την γεωργία (σταφίδα, σιτάρι, ντομάτες και καρπούζια) και λιγότερο με την κτηνοτροφία (πρόβατα, βοοειδή). Στην περιοχή βρίσκεται και το εργοστάσιο της κονσερβοποιίας ΚΥΚΝΟΣ Α.Ε από το 1963.

## Πολιτισμός
Το πανηγύρι του χωριού γίνεται στη μνήμη του Ιωάννου του Θεολόγου στις 26 Σεπτεμβρίου.

### Εκπαίδευση
Το Δημοτικό Σχολείο λειτούργησε από το έτος 1870, με πρώτο δάσκαλο τον Αριστείδη Οικονομόπουλο ή Σκουπιώτη. Το χωριό απέκτησε και Γυμνάσιο το 1979, ενώ από το 1976 λειτουργεί και νηπιαγωγείο.

### Αθλητισμός
Ο Ποδοσφαιρικός Αθλητικός Σύλλογος **Ολυμπιακός Σαβαλίων** έχει την έδρα του στο χωριό. Αγωνίζεται στο πρωτάθλημα της Ε.Π.Σ Ηλείας και το επίσημο έτος ιδρύσεως του συλλόγου είναι το 1926. Τα χρώματα του συλλόγου είναι το κόκκινο και το λευκό, το έμβλημα της ομάδας είναι ο δαφνοστεφανωμένος έφηβος, εμπνευσμένος από  απ' την ομάδα του Ολυμπιακού και τους Αρχαίους Ολυμπιακούς Αγώνες.

## Παραπομπές

## Πηγές
*Δήμος Αμαλιάδας - Σαβάλια
*Φωτογραφία από την παραλία του χωριού
*

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Θόργκαλ

μικρογραφία|Τοιχογραφία του Θόργκαλ και της Ααρίσιας.
Ο **Θόργκαλ** είναι ο βασικός χαρακτήρας του ομώνυμου έγχρωμου κόμικ του Βέλγου Ζαν φαν Χάμε (σενάριο) και του Πολωνού Γκρέγκορζ Ροσίνσκι (σκίτσα). Η σειρά πρωτοξεκίνησε ως μέρος του βελγικού περιοδικού *[[Τεντέν]]* και συνεχίστηκε από το 1980 και μετά ως ανεξάρτητη σειρά. Η γλώσσα του πρωτοτύπου είναι τα γαλλικά, ενώ η σειρά έχει μεταφραστεί στα αγγλικά, στα ολλανδικά, στα γερμανικά, στα πολωνικά, στα δανικά, στα σουηδικά, στα τουρκικά, στα ελληνικά, καθώς και σε άλλες γλώσσες. Οι διαστάσεις του εντύπου είναι καθορισμένες από την γαλλο-βελγική παράδοση των 48σέλιδων κόμικ με σκληρό εξώφυλλο (30x22 εκατοστά).

Η ιστορία του Θόργκαλ είναι ένα μείγμα ηρωικής φαντασίας, μυθολογίας των Βορείων λαών και επιστημονικής φαντασίας.

## Σύνοψη

Το κόμικ εξιστορεί τις περιπέτειες του παιδιού των άστρων το οποίο βρήκαν και μεγάλωσαν οι Βίκινγκ του Βορρά. Τον ονόμασαν Θόργκαλ Έγκιρσον, εμπνευσμένοι από τα ονόματα του Θεού Θωρ και του γίγαντα βασιλιά της θάλασσας Έγκιρ. Ενήλικος, ο Θόργκαλ έγινε εξαιρετικός τοξότης και θαρραλέος και ικανός πολεμιστής. Παρά τις ηθικές του αξίες και τον ειρηνικό του χαρακτήρα, ο Θόργκαλ θα γνωρίσει αιματηρές περιπέτειες εξ αιτίας της ανθρώπινης απληστίας και της σκληρότητας των Θεών.

### Χώρες
***Νόρθλαντ** : γη των Βίκινγκ του Βορρά
***Χώρα Κα**: πιθανώς χώρα της Κεντρικής ή Νοτίου Αμερικής
***Μπρέκ Ζαρίθ**
***Πονάντ** : απομακρυσμένη επαρχία της Ρωμαϊκής Αυτοκρατορίας

### Λαοί
***[[Βίκινγκ]]**
***Ξίντζιν** : φανταστικός λαός της Χώρας Κα.
***Σάαμς** : φανταστικός λαός της Χώρας Κα.

### Χαρακτήρες

***Θόργκαλ**: παιδί των άστρων, που μεγάλωσε ανάμεσα στους Βίκινγκ του Βορρά
***τρελο-Γκάνταλφ**: Βασιλιάς των Βίκινγκ του Βορρά
***Ααρίσια**: αγαπημένη του Θόργαλ και κόρη του τρελο-Γκάνταλφ
***Γιολάν**: γιος του Θόργκαλ
***Ξυλοπόδαρος**: γέρος οπλοποιός με ξύλινο πόδι
***ασυγκράτητος Τζαλ**: ανιψιός του Ξυλοπόδαρου
***Κρις Ντε Βαλντόρ**: αδίσταχτη κυνηγός θησαυρών

## Τεύχη

## Πιθανό τέλος
Το 29ο τεύχος του Θόργκαλ φέρεται να είναι το τελευταίο με σενάριο του Jean Van Hamme. Κυκλοφορεί η φήμη ότι η σειρά θα συνεχιστεί με σενάριο του Yves Sente. Όμως οι νέες περιπέτειες θα επικεντρωθούν πιθανότατα στον Γιολάν. Τίθεται το ερώτημα αν τα μελλοντικά τεύχη θα αποτελούν συνέχεια της σειράς ή μια νέα ανεξάρτητη σειρά με άλλο τίτλο.

## Εκδόσεις

* Le Lombard: Τεύχη 1 με 29 (Βέλγιο).
* Μαμούθ Comix: Τεύχη 1 με 16 (Ελλάδα).
* Donning Company Publishers: Τεύχη 1 με 29 (ΗΠΑ).
* Cinebook Ltd: 2 τεύχη (Αγγλία).

## Εξωτερικοί σύνδεσμοι
*Επίσημη ιστοσελίδα (γαλλικά)
*Λίστα κόμικ και εξώφυλλων κόμικ  (αγγλικά)
*Σελίδα της Μαμούθ Comix

Κατηγορία:Βελγικά κόμικς
Κατηγορία:Βέλγοι χαρακτήρες κόμικς
Κατηγορία:Κόμικς φαντασίας
Κατηγορία:Κόμικς επιστημονικής φαντασίας
Κατηγορία:Κόμικς που έγιναν βιντεοπαιχνίδια
Ιστολογία

μικρογραφία|δεξιά|255px|<center> Ιστολογία (1950) </center>

Η **Ιστολογία** είναι επιστημονικός κλάδος της Βιολογίας που αντικείμενό της είναι η έρευνα της εσωτερικής μορφολογίας, και μάλιστα της μικροσκοπικής ανατομικής, των φυτικών και ζωικών ιστών και γενικότερα η μελέτη της λεπτής υφής των ιστολογικών οργάνων των διαφόρων οργανισμών.

Ερευνητές που προετοίμασαν το έδαφος για τη σύγχρονη αυτή επιστήμη της ιστολογικής έρευνας θεωρούνται ο Γαληνός που πρώτος διέκρινε τη διφορετικότητα κατασκευής των ιστών των οργανισμών, και ο Ιταλός Μάρκελος Μαλπίγκι (1628-1694) που είναι και ο πρώτος που εισήγαγε το μικροσκόπιο στη μελέτη κατασκευής των ζωικών οργάνων.

Ιδρυτής της Ιστολογίας θεωρείται ο Γάλλος ανατόμος Φρανσουά Μπισά (1771-1802) που θέσπισε τον όρο "ιστός" χαρακτηρίζοντας με αυτόν τα ομοιόμορφα μέρη του σώματος που όμως μελέτησε με γυμνό οφθαλμό. Από εκείνον άρχισε σιγά σιγά η νέα αυτή επιστήμη να εμπλουτίζεται σε γνώσεις με σειρές ανακαλύψεων και μάλιστα από τον Γάλλο Ρενέ Ντυτροσέ (1776-1847) που επιβεβαίωσε το 1824 τη κυτταρική θεωρία του Άγγλου Χουκ και του Ολλανδού Λεβενχόκ, τον Χούντερ που ανακάλυψε το 1825 τον πυρήνα των αιμοσφαιρίων, τον Άγγλο βοτανολόγο Ρόμπερτ Μπράουν (1773-1858) που περιέγραψε τον πυρήνα του φυτικού κυττάρου, τον Γερμανό Μ. Σλάιντεν (1804-1881) που ολοκλήρωσε το 1838 τη μελέτη του φυτικού ιστού και κυττάρου και τον Γερμανό Σβαν (1810-1882) ο οποίος το 1839 έπραξε το ίδιο για το ζωικό κύτταρο και ιστό.

Από την εποχή του Σβαν μέχρι σήμερα η πρόοδος της ιστολογίας υπήρξε αλματώδης και που συνετέλεσε σ΄ αυτό οι τεχνικές κατακτήσεις που δημιούργησαν τον κλάδο της μικροσκοπικής τεχνικής που επιτρέπει σήμερα την κατασκευή μικροϊστολογικών παρασκευασμάτων, θαυμαστής τελειότητας, με τα οποία καθίστανται γνωστές και οι παραμικρές λεπτομέρειες της λεπτής υφής των ιστών και των οργάνων που συναποτελούν αυτά.


Κατηγορία:Ανατομία
Ιερή άγκυρα

thumb|right|150px|Άγκυρα τύπου "Half Admiral" σε χρήση παλαιότερα ως ιερή άγκυρα.
Ο όρος **ιερή άγκυρα** αφορά ονομασία άγκυρας πλοίου με περισσότερο ναυτικό λαογραφικό χαρακτήρα και όχι κάποιο εξειδικευμένο τύπο άγκυρας. Αποδίδεται στη τελευταία άγκυρα του πλοίου που έχει μείνει προς πόντιση για τη σωτηρία του. Περισσότερο εκφραστική είναι η γαλλική απόδοση του όρου: "ancre de miséricorde" (= "άγκυρα του ελέους" ή "άγκυρα του οικτιρμού").

Η ιερή άγκυρα είναι συνήθως η "αμοιβή" άγκυρα (σπέαρ) που βρίσκεται στο πλοίο η οποία απομένει προς πόντιση όταν το πλοίο έχει μείνει έρμαιο των κυμάτων μετά την απώλεια (κοπή) των αγκυρών του ή όταν αυτές ξεσέρνουν στο βυθό και που πλευρισμένο πλέον από τα κύματα και τον άνεμο κινδυνεύει να προσαράξει ή να συντριβεί, από την υπήνεμη πλευρά του, σε βραχώδη ακτή. Τότε το πλοίο αγωνιζόμενο να κρατηθεί αγκυροβολημένο ποντίζει την "ιερή άγκυρα". Στην ελληνική ναυτική δημώδη γλώσσα λέγεται και "σπεράντζα".

Κατηγορία:Πλοίο
Κατηγορία:Ναυτική λαογραφία
Πάνος Μιχαλόπουλος

Ο **Πάνος Μιχαλόπουλος** (Μικρομάνη Μεσσηνίας, 15 Ιανουαρίου 1949) είναι Έλληνας ηθοποιός της τηλεόρασης, του θεάτρου και του κινηματογράφου.

## Βιογραφία
Γεννήθηκε στη Μικρομάνη, ένα χωριό το οποίο απέχει 8 χιλιόμετρα από την Καλαμάτα. Έχει εμφανιστεί σε θεατρικές, τηλεοπτικές, κινηματογραφικές παραγωγές, αλλά και σε βιντεοταινίες, από τη δεκαετία του 1970, με σημαντική επιτυχία. Συνολικά έχει παίξει σε 29 ταινίες, 21 τηλεοπτικές σειρές και 19 θεατρικές παραστάσεις κατά το διάστημα 1972-2009. Η πρώτη εμφάνιση του στην τηλεόραση ήταν στο θρυλικό *[[Λούνα Παρκ (τηλεοπτική σειρά)|Λούνα παρκ]]* του Γιάννη Δαλιανίδη, λίγους μήνες πριν από την ολοκλήρωσή του το 1981.

## Προσωπική ζωή
Έχει κάνει δύο γάμους και έχει έναν γιο, τον Σωτήρη. Υπήρξε παντρεμένος (1988-1990, ο δεύτερος γάμος) με την τηλεπαρουσιάστρια Ρούλα Κορομηλά.

## Φιλμογραφία

### Ταινίες

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
*Ο Πάνος Μιχαλόπουλος στο IMDb
*Πάνος Μιχαλόπουλος (φιλμογραφία) στο Filmy: Cine DataBase

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κατηγορία:Έλληνες ηθοποιοί θεάτρου
Βάνα Μπάρμπα

Η **Βάνα Μπάρμπα** (Ιωάννινα, 13 Μαρτίου 1966) είναι Ελληνίδα ηθοποιός και πρώην μοντέλο, βραβευμένη ως Μις Ελλάς το 1984.

## Βιογραφία
Η σταδιοδρομία της ξεκίνησε μετά τη νίκη της το 1984 στα 18 της χρόνια ως Μις Ελλάς ενώ την ίδια χρονιά ήταν υποψήφια Μις Κόσμος. Με την παρουσία της στην ιταλική ταινία *[[Μεντιτερανέο]]*, η οποία κέρδισε το Όσκαρ καλύτερης ξένης ταινίας το 1991, έγινε ιδιαίτερα γνωστή και συνέχισε την σταδιοδρομία της εμφανιζόμενη στην τηλεόραση και στο θέατρο. Συμμετείχε στον τρίτο κύκλο του *[[Dancing with the Stars (Ελλάδα)|Dancing with the Stars]]*, όπου κατέκτησε τη δωδέκατη θέση.

Έχει μία κόρη, τη Φαίδρα Θεοδώρα Μπάρμπα Μαρασλή (γεν. 2002).

## Φιλμογραφία

### Ταινίες

## Παραπομπές


## Εξωτερικοί σύνδεσμοι
*Σελίδα στο IMDb
*Συνέντευξη  στο 10percent.gr
*

Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου